1991 шеран 7 ноябрехь РСФСР Президенто Ельцин Бориса омар делира ЧИАССРехь чолхе хьал хӀотторах. Цунна дуьхьала Дудаевс кхайкхийра тӀеман хьал хӀоттор, омар делира шеш лардаран тӀеман тобанаш йар. ШолгӀачу дийнахь, 9 ноябрехь Ханкалара аэропорте диссира тӀехь российн салтий болу транспортан кеманаш, амма царна гуо бира герзашца болчу Дудаевгхьарачара. Кавказан ламанан къаьмнийн конфедерацис кхайкхийра Нохчийчоьнна гӀолоцу аьлла. Российн правительствон дийзира сепаратисташца дийцарш дан, Ханкалахь гуо бина салтий арабахархьама. Нохчийчохь лаьтта российн эскарш арадехира, ткъа дукхаха долу герзан дакъа, царна йукъахь — танканаш а,  кеманаш а — дӀаделира сепаратисташна.